ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.E.03.01.145140/4-2017

23.03.2017.год.

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0960/2016 (2192/2016)**, за набавку *услуга:* Геодетска снимања за потребе ТЕНТ А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**Питање 1**: Молимо Вас да нам појасните како то да се за обичне радове које су дефинисане техничким карактеристикама тражите тоталне станице и нивелире које су предвиђени за оскултације (праћење кретања објеката) па и веће тачности и откуд вам баш оволики број инструмената.

**Одговор 1**: Тотална станица и нивелири омогућавају снимање детаља, исколчавање и прецизно извођење радова.

**Питање 2**: Како се Вашом документацијом траже и 3 ГПС уређаја вероватно за снимање ситуационих планова и подземних инсталација где је јасно прописана тачност снимљене тачке како у положајном тако и у висинском смислу дефинисане Правилником о изради дигиталног плана и где је тачност АГРОС-а 3цм хоризонтално и 4цм вертикално, па се поставља питање шта се снима тоталном станицом са оволиком траженом тачношћу.

**Одговор 2**: Тоталном станицом са траженом тачношћу снимају се детаљи, исколчава се и ради се извођење прецизних радова. Тоталном станицом може да се снима путна мрежа у кругу и ван круга ТЕНТ А, паркинзи и платои у кругу и ван круга ТЕНТ А и снимање подземних инсталација. Поред тога може да се прати вертикалност димњака и многих других објеката.

**Питање 3**: Како се за откривање подземних инсталација тражи георадар и како га поседује само једна фирма у Републици Србији, поставља се питање да ли је овај тендер намештен за наведену фирму пошто иста фирма стално добија тендере код Вас (избрисан навод заинтересованог лица) пошто иста поседује и тоталну станицу наведену у Вашој конкурсној документацији.

**Одговор 3**: Георадар покрива широку палету примене у разним областима а то су **лоцирање подземних инсталација, лоцирање инсталација у зидовима, лоцирање бетонских канала куда пролазе подземне инсталације,** археолошка испитивања, испитивање грађевинских објеката, испитивање друмских и железничких инсталација. Георадар може да се купи или изнајми у Републици Србији.

**Питање 4**: Вашом Конкурсном документацијом предвиђено је да се као доказ о поседовању наведене опреме достави:

„власништво над опремом доказати копијом пописне листе са стањем на дан 31.12.2015.год, или другим доказом о својини.

Одакле баш датум 31.12.2015.год.

**Одговор 4**: Власништво или закуп над опремом доказује се копијом пописне листе са стањем на дан 31.12.2015.године ИЛИ другим доказом о својини ИЛИ фотокопијом уговора о закупу, али то не ограничава понуђаче да доставе одговарајући доказ из 2016. или 2017. године. Суштина је да треба доказати да понуђач располаже довољним капацитетом.

**Питање 5**: Конкурсном документацијом тражена су 2 плотера А0.

Шта се то плотује када то један плотер не може да исплотује.

**Одговор 5**: Плотују се ситуациони планови путне мреже, платои, паркинзи, ситуациони планови подземних инсталација и ситуациони планови с тим да се овај услов мења – довољан је 1 плотер. Измену ћемо урадити у складу са ЗЈН.

**Питање 6**: Вашом конкурсном документацијом тражи се стандард СРПС ИСО 9001:2008

Геодетска делатност је дефинисана Законом о државном премеру и катастру и подзаконским актима и нигде није предвиђен наведени стандард.На основу ког закона тражите наведени стандард?

**Одговор 6**: Не тражимо на основу ни једног закона. ИСО 9001 је међународни стандард који садржи захтеве за систем управљања квалитетом у пословној организацији које организација мора испунити да би ускладила своје пословање са међународно признатим нормама.

ИСО 9001 прецизира основне захтеве за систем управљања квалитетом које организација мора да испуни како би показала своју способност да своје производе доследно производи (који укључује услуге), чиме повећавају задовољство корисника и испуњавају важећу законску регулативу.

**Питање 7**: Којим стандардом располаже огранак ТЕНТ?

Одговор 7: Огранак ТЕНТ располаже следећим сертификатима: ИСО 9001 добијен 2005 год., ИСО 14001:2004 добијен 2008 год. и ОХСАС 18001:2007 добијен 2010 год.

**Питање 8**: Кадровски капацитет

Тражи се:

„Понуђач располаже довољним кадровским капацитетом ако има запослене односно има радно ангажоване извршиоце ( по основу другог облика ангажовања ван радног односа, предвиђеног члановима 197-202. Закона о раду) најмање следеће: 2 дипломирана инжењера геодезије, који поседују личну лиценцу I реда издату од стране РГЗ-а.

Законом о државном премеру и катастру није дозвољено други облик радног ангажовања осим сталног радног односа са пуним радним временом и лиценцом за рад геодетске организације издате од стране РГЗ-а где је прописано која лиценца може шта да ради као и број запослених и број и врста лиценце која геодетска организација мора да испуни да би добила лиценцу за одређену врсту посла.

Како су овом конкурсном документацијом предвиђени обични радови коју Законом може да обавља и геодетска организација са два запослена од којих један запослени мора имати лиценцу другог реда, поставља се питање зашто није тражена лиценца за рад геодетске организације прописане Законом.

Геодетске радове може да изводи само лице запослено у геодетској организацији које се налази у Решењу РГЗ-а.

**Одговор 8**: Закон о државном премеру и катастру у члану 14 став 3 каже:

Лице са геодетском лиценцом првог реда може обављати послове за које је овим законом предвиђена геодетска лиценца другог реда. С тим у вези изменићемо услов – потребна су 2 дипломирана инжењера геодезије, од којих најмање један поседује личну лиценцу I или II реда издату од стране РГЗ-а. и урадити одговарајућу измену конкурсне документације.

**Питање 9**: Када ћете престати да намештате јавне набавке одређеним фирмама?

Одговор 9: Јавна набавка број 3000/0960/2016 (2192/2016) ради се у складу са Законом о Јавним набавкама Републике Србије. Наручилац је додатне захтеве дефинисао у складу са објективним потребама предмета набавке.

КОМИСИЈА: